Στην Καλαμάτα στα τέλη του 18ου αιώνα οι Χριστιανοί προεστοί είχαν το προνόμιο εκλογής του καδή. Mε τη λήξη της θητείας υποχρεώνονταν να κάνουν στην επαρχιακή συνέλευση απολογισμό του έργου τους. Ένα σημαντικό έργο των επαρχιακών προεστώτων ήταν και η εκλογή των δύο Μοραγιάνηδων (Mόρα = Mοριάς, Πελοπόννησος + αγιάνης / ayan] οι οποίοι έδρευαν μόνιμα κοντά στον Πασά, στην Τριπολιτσά, μαζί με δύο εκπροσώπους των Τουρκικών κοινοτήτων (αγιάνηδες) και τον διερμηνέα (δραγουμάνο), που ήταν πάντα Έλληνας. Όλοι αυτοί, μαζί με κάποιους ανώτερους Οθωμανούς αξιωματούχους, συγκροτούσαν το διαρκές συμβούλιο του Πασά του Μοριά.